**UČBENIŠKI SKLAD**

Knjige iz učbeniškega sklada se hranijo v šolski knjižnici. Učbeniški sklad je bil v skladu z ZOFVI in Pravilnikom o upravljanju učbeniških skladov ustanovljen zato, da se učenkam in učencem zagotovijo učbeniki, ki jih potrebujejo pri pouku. Na naši šoli ga vodita **skrbnika učbeniškega sklada** učiteljica Lojzka Ivanšek in učitelj Drago Ivanšek.

Knjige iz učbeniškega sklada si lahko izposodijo vsi učenci naše šole, ki izpolnijo naročilnico o izposoji knjig iz učbeniškega sklada.

Učbenike ali učbeniške komplete za prihodnje šolsko leto prejmejo učenci v začetku šolskega leta, v prvem tednu septembra, vrniti pa jih morajo junija, ob koncu šolskega leta.

Ministrstvo za izobraževanje, znanost in šport omogoča vsem učencem od 1. do 9. razreda brezplačno izposojo učbenikov.

Če uporabnik (učenec) ob koncu leta vrne v učbeniški sklad poškodovane ali uničene učbenike, ali jih ne vrne, je v skladu s 5. členom Pravilnika o upravljanju učbeniških skladov dolžan zanje plačati odškodnino. Višina odškodnine je določena z nabavno ceno in starostjo učbenika in ne sme presegati 1/3 cene poškodovanega učbenika, pri uničenih in izgubljenih učbenikih pa ne sme presegati polovice nabavne cene učbenika.

V skladu s 6. členom Pravilnika se lahko uporabnik sklada tekom šolskega leta odloči, da bo posamezen učbenik obdržal. V takem primeru je zanj dolžan plačati razliko do nabavne cene učbenika oziroma plačati ceno, ki jo določi šola.

Predlog o višini odškodnine za poškodovan, uničen ali izgubljen učbenik pripravi skrbnik/skrbnica učbeniškega sklada, pisno pa ga potrdi ravnatelj/ravnateljica šole. Ravnatelj/ravnateljica šole pisno potrdi tudi predlog za plačilo učbenika v odkup, ki ga pripravi skrbnik/skrbnica učbeniškega sklada.

Uporabnik učbeniškega sklada (učenec) poravna odškodnino na položnici za šolsko malico.